**Общинска избирателна комисия - Правец**

**РЕШЕНИЕ**
**№ 102-МИ**
Правец, 15.10.2015

**ОТНОСНО:** Сигнал от Албена Петрова-секретар на Община Правец, за нарушения във връзка с провеждане на предизборна агитация при произвеждане на изборите за общински съветници и кметове на 25 октомври 2015г. в община Правец и Национален референдум.

В общинска избирателна комисия - Правец е постъпил сигнал от Албена Петрова-секретар на Община Правец с вх.№ 2/ 14.10.2015год. от регистъра на жалбите и сигналите на ОИК – Правец. Изтъква се ,че има разлепени агитационни материали върху газоизмервателните табла, собственост на ПРАВЕЦ ГАЗ 1 АД. Към сигнала е приложено писмо от изпълнителния директор на ПРАВЕЦ ГАЗ 1 АД с изх.№ 112 от 14.10.2015год. до кмета на община Правец, в което се информира, че в „Правецгаз 1”АД, в което дружество акционерно участие има и Община Правец не е постъпвало запитване и не е давано разрешение за разлепване на агитационни материали върху газоизмервателните табла на дружеството.

Общинската избирателна комисия се запозна със сигнала. Бяха дадени указания с писмо изх.№ 9/14.10.2015год. на подалия сигнала да направи уточнение за точното местоположение на газоизмервателните табла върху които са разлепвани плакати с оглед на извършване на проверка на място. С писмо вх.№ 35/14.10.2015год. беше направено уточнение , че става въпрос за таблата , поставени на блоковете в ж.к.”Север”. Извършена беше проверка от председателя **Пенка Славчева** и секретаря **Екатерина Клечкова-Димитрова**. Установено беше, че действително има разлепени плакати на газоизмервателните табла на ПП ГЕРБ .

С оглед на гореизложеното и на основание **чл.183, ал.3 от ИК**, Общинска избирателна комисия - Правец

**РЕШИ:**

**УСТАНОВЯВА** нарушение на чл.183, ал.3 от ИК - поставени агитационни материали /плакати/ на ПП ГЕРБ на места извън определените в **Заповед № 3-683/24.09.2015год**. на временно изпълняващия длъжността кмет на Община Правец - Васил Симеонов без разрешението на собственика – „ПРАВЕЦГАЗ 1”АД, а именно на газоизмервателните табла, които са собственост на дружеството.

**УКАЗВА** на основание **чл.186, ал.1 от ИК** на временно изпълняващия длъжността кмет на Община Правец да премахне и изземе агитационните материали /плакати/, които са залепени на газоизмервателните табла, собственост на „ПРАВЕЦГАЗ 1”АД в нарушение на чл.183, ал.3 от ИК.

Решението подлежи на обжалване пред Централната избирателна комисия в срок до три дни от обявяването му.

Решението се обявява на информационното табло и се публикува на интернет страницата на Общинска избирателна комисия – Правец.

**Председател: ……………………**

/Пенка Славчева/

**Секретар: ……………………….**

/Екатерина Клечкова – Димитрова/